
REFERAT DE APROBARE A PROIECTULUI DE HOTĂRÂRE
Sectiunea 1 
Titlul proiectului de hotărâre
Proiect de hotărâre privind aprobarea pierderilor tehnologice induse aferente anului 2022, din prestarea serviciului public de producţie, transport, distribuţie şi furnizare a energiei termice în sistem centralizat
Sectiunea a 2 - a 
Motivul emiterii proiectului de hotărâre

Compania Locală de Termoficare COLTERM S.A. are ca obiect de activitate producerea energiei electrice şi termice, transportul, distribuţia şi furnizarea energiei termice pentru încălzire şi apă caldă de consum. 
Conform art. 40 din Legea nr. 325/2006 la stabilirea preturilor locale sunt luate in calcul pierderile tehnologice, iar diferenta dintre pierderile reale si cele tehnologice aprobate in preturile locale reprezinta pierderi masice si de energie termica induse de prestarea serviciului. 
Potrivit prevederilor art. 5^2 alin. (1) din OG nr. 36/2006 privind unele măsuri pentru funcţionarea sistemelor centralizate de alimentare cu energie termică a populaţiei, pierderile induse din prestarea serviciului public de producţie, transport, distribuţie şi furnizare a energiei termice în sistem centralizat, către populaţie pot fi acoperite din bugetele locale.
În structura tarifelor de transport si distribuţie aflate în vigoare pe parcursul anului 2022, aprobate prin HCL nr. 507/23.12.2021, au fost luate în calcul pierderile tehnologice calculate prin bilanţul energetic aferent anului 2020 si reprezinta doar o cota parte din pierderile reale înregistrate.
Diferenţa dintre pierderile reale înregistrate în anul 2022 şi pierderile tehnologice aprobate în preţurile locale aferente anului 2022 reprezintă pierderi induse, neacceptate în preţ/tarif, aprobat prin HCL nr. 507/23.12.2021.
Totalul pierderilor tehnologice induse aferente anului 2022 este de 92.112.073,577 lei fara  TVA, respectiv 109.613.367,556  lei inclusiv TVA, asa cum rezulta din  Calculul pierderilor tehnologice induse - perioada Ianuarie – Decembrie 2022, anexat adresei Companiei Locale de Termoficare Colterm SA nr. 7434/12.04.2023.  
Prin adresa. nr. 7434/12.04.2023 înregistrată la Primăria Municipiului Timişoara cu nr. SC2023-009787/18.04.2023, Compania Locală de Termoficare - Colterm S.A solicită plata sumei de  22.000.000 lei la care se adaugă TVA, reprezentând pierderi tehnologice induse aferente anului 2022 din prestarea serviciului public de producție, transport, distribuție și furnizare a energiei termice în sistem centralizat.
Consider oportună promovarea Proiectului de hotărâre privind aprobarea pierderilor tehnologice  induse aferente anului 2022, din prestarea serviciului public de producţie, transport, distribuţie şi furnizare a energiei termice în sistem centralizat , şi-l supun spre dezbatere Consiliului Local al Municipiului Timişoara.

